|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Slabiky *de, te, ne, le, di, ti, ni, li***  Písanie – **Slabiky *de, te, ne, le, di, ti, ni, li*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Matematika | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať slabiky *de, te, ne, le, di, ti, ni, li*v reči  a.2) Určiť pozíciu slabík v slovách  b.1) Čítaťslabiky, slová a vety vytvorené z daných písmen  b.2) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary slabík *de, te, ne, le, di, ti, ni, li*  c.2) Písať správne slabiky, slová a vety so slabikami *de, te, ne, le, di, ti, ni, li* |
| afektívny | d.4) Uvažovať o pravdivosti alebo nepravdivosti viet |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 6. zošit, maňuška HUPSA, kartičky so slovami, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať slabiky *de, te, ne, le, di, ti, ni, li*v reči *(1. úroveň – zapamätanie)* 2. sluchovo určiťslabiky *de, te, ne, le, di, ti, ni, li*v slovách *(2. úroveň – porozumenie)* 3. čítať plynule slová a vety so slabikami *de, te, ne, le, di, ti, ni, li**(1. úroveň – zapamätanie)* 4. čítať slabiky *de, te, ne, le, di, ti, ni, li*so správnou výslovnosťou *(2. úroveň – porozumenie)* 5. určiť pravdivosť alebo nepravdivosť vety – HUPSOVHO výroku *(2. úroveň – porozumenie)* 6. vytvoriť ďalšie HUPSOVE myšlienky vyplývajúce z textov v šlabikári *(3. úroveň – aplikácia)* 7. určiť dvojice slov s opačným významom *(2. úroveň – porozumenie)* 8. písať správne slová so slabikami *de, te, ne, le, di, ti, ni, li**(1. úroveň – zapamätanie)* 9. uvažovať o pravdivosti alebo nepravdivosti viet *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že veľmi rád rozmýšľa a uvažuje, odkedy chodí do školy s prvákmi, ale nie je si vždy istý, či uvažuje správne. Prváci si o tom môžu prečítať v šlabikári. Najskôr sa však naučia správne čítať slabiky, ktoré sa čítajú mäkko, hoci mäkčeň nemajú. |
| 3. expozičná časť | * Šlabikár, strana 54, správna výslovnosť slabík   *de, te, ne, le, di, ti, ni, li*     * Šlabikár, strana 54   + práca s vyvodzovacími obrázkami      * Didaktická hra *Bystré ušká* | 8´ | HUPS môže povedať žiakom, že rozmýšľa nad tým, že hoci sa s prvákmi naučil čítať *d, t, n, l* aj *ď, ť, ň, ľ*, nevie, prečo sa v niektorých slovách nepíšu nad *d* a *t* mäkčene, ale v slovách ich hovoríme a čítame mäkko. Žiakom preto musíme tento pravopisný jav vysvetliť. Môžeme im povedať, že slovenčina je krásna reč, ktorá má niekoľko zvláštností. Medzi ne patrí to, že vo väčšine slov so slabikami *de, te, ne, le, di, ti, ni, li*tieto slabiky čítame mäkko, ale mäkčeň na *ď, ť, ň, ľ* nepíšeme. Viac si takéto slová budú precvičovať v druhom ročníku. Cieľom učiva je len oboznámiť sa s týmto javom, aby žiaci vedeli, že slová, v ktorých počujú mäkkú spoluhlásku a nenachádza sa v nich mäkčeň, nie sú napísané nesprávne.  Žiaci spoločne čítajú slabiky v šlabikári na strane 54.  Žiaci pomenujú obrázky v jednotlivých riadkoch a určia, ktorú slabiku napísanú nad obrázkami počujú v slove.  Pri riešení úlohy môžeme použiť *MMD/Nácvičné obdobie/slabiky de, te, ne, le, di, ti, ni, li**/Vyvodzovacie obrázky.*  Opis didaktickej hry je v metodických komentároch. Dôvodom jej zaradenia je určiť slová, v ktorých je alebo nie je niektorá z mäkkých slabík *de, te, ne, le, di, ti, ni, li*.  Môžeme použiť slová: *deti, delo, deduško, deka, ticho, tykadlá, Dita, diktát, divadlo, budík, tiger, dychovka, tisíc, šteboce, záhradník, nylon, líška, pomaly, desať, tyč...* |
| 4. fixačná časť | * Motivačný text *Čo si HUPS myslel*   + počúvanie príbehu   + rozhovor o prečítanom texte      * Šlabikár, strana 54, úloha   + určenie pravdivosti výrokov | 10´ | So žiakmi sa presunieme do zadnej časti triedy (mimo lavíc).  Spoločne prečítame text o tom, čo si HUPS myslel, o čom uvažoval.  Žiaci rozhodnú, či sú HUPSOVE výroky pravdivé alebo nepravdivé (nehodiace sa slovo v zátvorkách prečiarknu). Úlohu môžeme rozšíriť o sformulovanie ďalších HUPSOVÝCH myšlienok, ktoré by vyplývali z textov v šlabikári (napríklad: *Ak nechytím ja tieň, nechytí on mňa. Ak neukážem zubárovi zub, nebude ma bolieť...*). Žiakov oceníme za tvorivosť a iniciatívu vymyslieť čo najviac príbehov. V krátkom riadenom rozhovore môžu žiaci povedať, prečo je podľa nich dôležité o veciach uvažovať. |
|  | **1. hodina, časť PÍSANIE** |  |  |
| 1. expozičná časť | * Písanie, 6. zošit, strana 20   + rozcvičenie rúk   + písanie slov | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na všetky slabikyv predpisovom zošite v záložkách pod sebou. Žiaci prečítajú slabiky, ktorých písanie budú precvičovať (sú vyznačené ružovou farbou).  Skôr než žiaci začnú nacvičovať písanie slov, povedia ich nahlas, rozložia na hlásky a povedia počet hlások v slove. Prácu žiakov priebežne kontrolujeme, hodnotíme a chválime ich za pokrok.  Po napísaní horného bloku riadkov na strane prerušíme písanie.  Žiaci vyfarbia ľubovoľnou farbou plôšku, ktorá predeľuje stranu.  Môžu nahlas prečítať slová, ktoré napísali. |
| 2. fixačná časť | * Didaktická hra *Drep – skok („Klamanie“)* * Písanie, 6. zošit, strana 20   + písanie slov | 12´ | Dôvodom zaradenia didaktickej hry je precvičiť fonematické uvedomovanie slabík *de, te, ne, le, di, ti, ni, li*. Žiaci sa postavia vedľa lavíc. Hovoríme slová, v ktorých sú alebo nie sú mäkké slabiky *de, te, ne, le, di, ti, ni, li*. Žiaci spravia drep, ak v slove tieto slabiky vyslovujeme mäkko. Ak počujú tvrdú výslovnosť týchto slabík, vyskočia.  Skáčeme a robíme drepy spolu so žiakmi, ale snažíme sa ich pomýliť, preto zámerne robíme chyby. Žiaci, ktorí vedia jednoznačnú odpoveď, by sa nemali dať oklamať.  Žiakom vysvetlíme, že klamanie je v tejto hre dovolené, je použité zámerne, preto nehovoríme o neslušnom správaní.  Pri písaní v dolnej časti strany postupujeme rovnako ako pri písaní slov v hornej časti strany.  Pri sebahodnotení môžeme postupovať podľa pokynov v metodických komentároch. Žiaci sa môžu zamerať na správnu výšku písmen v slovách a zakrúžkovať ľubovoľnou farbičkou slovo, ktoré sa im najviac vydarilo. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena a zopakujú si, že v slovenčine sa niektoré hlásky zapisujú dvomi písmenami. |
|  | **2. hodina** |  |  |
| 1. expozičná časť | * Šlabikár, strana 54   + čítanie slov s novým písmenom      * Didaktická hra *Hádankostroj* | 15´ | Žiaci spoločne čítajú slová plynulým tempom. Môžu sa zahrať aj na „hadíka“ pri čítaní – každý žiak prečíta jeden stĺpec slov, čítajúceho však neurčuje učiteľ, ale čítajú v poradí tak, ako sedia za sebou v lavici (ako hadík). Žiaci sa navzájom kontrolujú, či slová vyslovujú správne a spisovne.  Pri riešení úlohy môžeme použiť *MMD/Nácvičné obdobie/slabiky de, te, ne, le, di, ti, ni, li/Práca so šlabikárom/str. 54, NOVÉ SLOVÁ.*  Opis didaktickej hry je v metodických komentároch. Dôvodom jej zaradenia je precvičiť logické myslenie a vyjadrovanie žiakov, čítanie slov a orientáciu v texte. Hru rozšírime o uvedenie počtu slabík pri zadávaní slov. |
| 2. fixačná časť | * Písanie, 6. zošit, strana 20          * Didaktická hra *Povedz vetu* | 28´ | Žiakov môžeme rozdeliť na dve skupiny.  **Prvá skupina** píše do zošita. Skôr než žiaci začnú nacvičovať písanie slov, potichu ich prečítajú, rozložia na hlásky a povedia počet hlások v slove.  Po napísaní horného bloku riadkov na strane prerušíme písanie.  Žiaci vyfarbia ľubovoľnou farbou plôšku, ktorá predeľuje stranu.  Pri písaní v dolnej časti strany postupujú rovnako ako pri písaní slov v hornej časti strany.  **Druhá skupina** číta spolu s učiteľom text z textovej prílohy na nácvik techniky čítania na strane 11 (je umiestnená v strede šlabikára). Pracujeme podľa individuálnych potrieb žiakov.  Prácu skupín po dohodnutom časovom úseku vymeníme.  Samostatnú prácu žiakov spoločne skontrolujeme.    Dôvodom zaradenia didaktickej hry je precvičiť tvorenie viet so slovom obsahujúcim danú slabiku. Žiaci si sadnú do kruhu. Ten, kto začína, má v ruke malú loptičku. Povie slovo s niektorou zo slabík *de, te, ne, le, di, ti, ni, li* a hodí loptičku spolužiakovi/spolužiačke v kruhu. Ten/tá slovo zopakuje a použije ho vo vete. Môžeme vopred určiť počet slov vo vete. Žiak, ktorý povedal vetu, vymyslí ďalšie slovo s niektorou zo slabík *de, te, ne, le, di, ti, ni, li* a hodí loptičku spolužiakovi/spolužiačke v kruhu. Hra pokračuje, až kým sa nevystriedajú všetci žiaci alebo neuplynie časový limit určený na hru. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Slabiky *de, te, ne, le, di, ti, ni, li***  Písanie – **Slabiky *de, te, ne, le, di, ti, ni, li*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Matematika | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať plynule slová a vety so slabikami *de, te, ne, le, di, ti, ni, li*  a.2) Čítať s porozumením  c.1) Pomenovať obrázky  c.2) Počúvať a zopakovať rozprávanie  c.3) Používať spisovnú výslovnosť |
| psychomotorické | b.1) Písať správne písané i tlačené tvary slabík *de, te, ne, le, di, ti, ni, li*  b.2) Písať správne slabiky, slová a vety so slabikami *de, te, ne, le, di, ti, ni, li* |
| afektívny | c.4) Uvažovať o pravdivosti alebo nepravdivosti viet |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 6. zošit, maňuška HUPSA, slová napísané na kartičkách, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať plynule slová a vety so slabikami *de, te, ne, le, di, ti, ni, li**(1. úroveň – zapamätanie)* 2. čítať slabiky *de, te, ne, le, di, ti, ni, li*so správnou výslovnosťou *(2. úroveň – porozumenie)* 3. tvoriť vety podľa zadania *(3. úroveň – aplikácia)* 4. určiť obrázok na základe informácie vo vete *(2. úroveň – porozumenie)* 5. uvažovať o pravdivosti alebo nepravdivosti viet *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Didaktická hra *Stratené slová* * Šlabikár, strana 55, úloha 1   + čítanie viet   + určenie obrázka na základe informácie vo vete | 15´ | Dôvodom zaradenia didaktickej hry je precvičiť čítanie a písanie slov a viet, logické uvažovanie. Na tabuľu napíšeme vety, v ktorých budú namiesto niektorých slov vodorovné čiary. Chýbajúce slová budú napísané v samostatnom stĺpci vedľa viet, ale v rozhádzanom poradí. Úlohou žiakov je postupne prečítať a doplniť neúplné vety. Žiaci musia rozhodnúť, ktoré slovo patrí do vety a dopísať ho do nej. Môžeme použiť vety (slová v zátvorkách sú slová, ktoré vo vetách chýbajú a sú napísané v rozhádzanom poradí v stĺpci vedľa viet): *Dnes je pekný (deň). Deti sa hrajú pri (lese). Zo stromov padajú (listy). Máme (knihu) o koníkovi. Ten (tanec) sa mi nepáči. Mamička varí (zeleninu). Celý týždeň bude (teplo). Máš nové (hodinky)?*  Žiaci si navzájom kontrolujú správnosť doplnenej vety (určíme dvojice: jeden žiak píše, druhý ho následne skontroluje). Žiakov pochválime za samostatnosť pri práci. Vety nahlas prečítajú.  Úloha nadväzuje na predchádzajúci text o HUPSOVI. Kým v prvom texte boli HUPSOVE myšlienky popletené, v tejto úlohe sú pravdivé a môžeme ich považovať za akési pravidlá, ktoré je dobré dodržiavať. Žiaci vety prečítajú spoločne plynulým tempom. Upozorníme ich na správnu výslovnosť. Potom označia vety, ktoré sú znázornené aj na obrázkoch. Pri opakovanom čítaní môžu žiaci čítať jednotlivo, vo dvojiciach, v skupinkách. Vety môžu čítať zhora nadol alebo zdola nahor.  Pri riešení úlohy môžeme použiť *MMD/Nácvičné obdobie/slabiky de, te, ne, le, di, ti, ni, li/Práca so šlabikárom/str. 55, úloha 1.* |
| 3. fixačná časť | * Písanie, 6. zošit, strana 22   + písanie slov        * Didaktická hra *Nájdi dvojicu* * Pracovný zošit, strana 45, úloha 4      * Pracovný zošit, strana 45, úloha 6 | 25´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na všetky slabikyv predpisovom zošite v záložkách pod sebou. Žiaci prečítajú slabiky, ktorých písanie budú precvičovať (sú vyznačené ružovou farbou).  Skôr než žiaci začnú nacvičovať písanie slov, povedia ich nahlas, rozložia na hlásky a povedia počet hlások v slove. Prácu žiakov priebežne kontrolujeme, hodnotíme a chválime ich za pokrok.  Po napísaní horného bloku riadkov na strane prerušíme písanie.  Žiaci vyfarbia ľubovoľnou farbou plôšku, ktorá predeľuje stranu.  Môžu nahlas prečítať slová, ktoré napísali.  Pri písaní v dolnej časti strany postupujeme rovnako ako pri písaní slov v hornej časti strany. Slová môžeme zadať aj ako domácu úlohu.  Pri sebahodnotení môžeme postupovať podľa pokynov v metodických komentároch. Žiaci sa môžu zamerať na správnu výšku písmen v slovách a zakrúžkovať ľubovoľnou farbičkou slovo, ktoré sa im najviac vydarilo.  Dôvodom zaradenia didaktickej hry je tvorenie dvojíc slov, ktoré majú opačný význam, precvičovanie výslovnosti mäkkej slabiky *ne*. Žiakom rozdáme kartičky so slovami (slová sú vyberané tak, aby mali opačný význam). Slová najskôr prečítajú. Potom vyvoláme prvého žiaka, ktorý povie: *Hľadám slovo, ktoré má opačný význam ako moje slovo...* (napr. *píše*). Žiak, ktorý má na kartičke napísané slovo, ktoré má opačný význam (napr. *nepíše*), sa postaví a pred tabuľou vytvoria spolu dvojicu. Všetci žiaci dvojicu slov spoločne prečítajú. Môžeme použiť slová: *píše – nepíše, kreslí – nekreslí, chodí – nechodí, spieva – nespieva, počuje – nepočuje, beží – nebeží, spí – nespí, skáče – neskáče, pláva – nepláva...*  HUPS môže povedať žiakom, že má pre nich pripravené obrázkové hádanky. Majú uhádnuť, čo robí chlapec Michal na obrázkoch. Pomôcť si môžu slovami vo farebných rámikoch. Žiaci povedia správne slová a spoja ich s obrázkami chlapca vo dverách. Potom povedia, čo robí duch (džin). Slová samostatne napíšu na čiary pod obrázkami.  Žiaci najskôr vypracujú poslednú úlohu na strane. Spoločne prečítajú slová vo farebných rámikoch. Potom HUPSOVI povedia dvojice slov, ktoré podobne znejú. Upozorníme ich, že dvojicu tvorí vždy jedno slovo v oranžovom rámiku a jedno slovo v modrom rámiku. Riešenie: *sadza – hrádza, kúpiť – stúpiť, lyže – ruže.* |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci môžu povedať ďalšie dvojice slov s opačným významom. Pochválime ich za prácu na hodine. |
|  | **2. hodina** |  |  |
| 1. expozičná časť | * Didaktická hra *Rýchle slová* * Šlabikár, strana 55, úloha 2   + čítanie krátkeho textu      * Šlabikár, strana 55, HUPSOVA úloha | 20´ | Dôvodom zaradenia didaktickej hry je precvičiť pohotové čítanie slov (techniku čítania slov). Na kartičkách sú napísané slová. Žiakom ukážeme na krátku chvíľu slovo a potom ho skryjeme. Žiaci musia slovo nahlas prečítať. Dĺžku času, počas ktorého ukazujeme slovo, meníme podľa individuálnych schopností žiakov.  HUPS môže povedať žiakom, že sa s nimi v prvej triede veľa naučil, ale čaká ho ešte jedna škola. Žiaci si o tom prečítajú v šlabikári.  Žiaci čítajú najskôr spoločne plynulým tempom. V tomto texte sa dozvedia informácie o tom, čo zažije HUPS v najbližšej budúcnosti. Text nie je zakončený. Žiaci môžu sami vymýšľať a navrhovať, ako by príbeh mohol pokračovať.  Pri opakovanom čítaní sa môžu zahrať na „hadíka“– každý žiak prečíta jednu vetu, čítajúceho však neurčuje učiteľ, ale čítajú v poradí tak, ako sedia za sebou v lavici (ako hadík).  Po prečítaní celého textu čítajú iba zvýraznené slová. Pokúsia sa ich nahradiť slovami s podobným významom.  Pri riešení úlohy im pomôže  HUPSOV slovník na MMD: *MMD/Nácvičné obdobie/písmeno Ch/HUPSOV SLOVNÍK/str. 55 Čo HUPS ešte nevedel...*  HUPSOVU úlohu žiaci riešia samostatne. Po skončení práce niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu. |
| 2. fixačná časť | * Písanie, 6. zošit, strana 23   + písanie slov        * Pracovný zošit, strana 45, úloha 5   + doplnenie a vyfarbenie maľovanky | 23´ | Skôr než žiaci začnú nacvičovať písanie slov, povedia ich nahlas, rozložia na hlásky a povedia počet hlások v slove. Prácu žiakov priebežne kontrolujeme, hodnotíme a chválime ich za pokrok.  Po napísaní horného bloku riadkov na strane prerušíme písanie.  Žiaci vyfarbia ľubovoľnou farbou plôšku, ktorá predeľuje stranu.  Môžu nahlas prečítať slová, ktoré napísali.  Dolnú časť strany môžeme zadať ako domácu úlohu.  HUPS môže povedať žiakom, že je veľmi zvedavý, ako prváci vyfarbia džbán. Chce im navrhnúť rôzne farby, ale prváci by mu mali povedať, že na vyfarbenie obrázka sú dané pravidlá. Tie im prečítame.  Žiaci najskôr perom postupne dopíšu do slov chýbajúce písmená. Potom môžu v zadaní zvýraznené písmená vyfarbiť danou farbou (napr. *ž* vyfarbia žltou farbou – urobia žltý krúžok), aby nezabudli, ktorou farbou majú plôšky so slovami vyfarbovať.  Pri sebahodnotení sa môžu zamerať na správne vyfarbenie maľovanky. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Najviac vyzdvihneme ich samostatnosť pri riešení úloh. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Ô, ô***  Písanie – **veľké písané *Ô,* malé písané *ô*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *Ô* v reči  a.2) Určiť hlásku *ô* vo vnútri slova  b.1) Čítať všetky tvary písmen *Ô, ô*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *Ô, ô*  c.2) Písať správne slabiky, slová a vety vytvorené z daných písmen |
| afektívny | d.4) Rozprávať o zásadách nerizikového správania |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 6. zošit, maňuška HUPSA, vety napísané na kartičkách po jednotlivých slovách, špáradlá na delenie slov na slabiky, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *Ô* v reči *(1. úroveň – zapamätanie)* 2. sluchovo určiťpozíciu hlásky *ô*  vo vnútri slova *(2. úroveň – porozumenie)* 3. určiť grafickú podobu tvarov písmen *Ô, ô (1. úroveň – zapamätanie)* 4. čítať všetky tvary písmena *Ô (1. úroveň – zapamätanie)* 5. čítať plynule slová a vety s novým písmenom *(1. úroveň – zapamätanie)* 6. tvoriť vety podľa zadania *(3. úroveň – aplikácia)* 7. rozdeliť text na dve logické časti *(2. úroveň – porozumenie)* 8. vymyslieť príbeh podľa ilustrácie *(3. úroveň – aplikácia)* 9. písať správne veľké písané *Ô,* malé písané *ô (1. úroveň – zapamätanie)* 10. rozprávať o zásadách nerizikového správania *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že raz sa správal veľmi nezodpovedne, keď hodil kôstku zo slivky na zem. Ako na to doplatil, si prváci prečítajú v príbehu v šlabikári. Najskôr sa však naučia poznať a čítať rodinku nového písmena, ktoré je v slove *kôstka.* Žiaci určia písmeno (povieme ho veľmi výrazne). |
| 3. expozičná časť | * Vyvodenie tvarov písmena *Ô* na nápovednej tabuli      * Šlabikár, strana 56, vyvodenie všetkých tvarov písmena *Ô*      * Šlabikár, strana 56   + práca s vyvodzovacími obrázkami      * Didaktická hra *Drep – skok* | 8´ | Žiakom ukážeme nápovednú tabuľu s písmenom *Ô*. Vysvetlíme im, že v slovenčine nie je slovo, ktoré sa začína hláskou *Ô* a dá sa znázorniť obrázkom.  Na nápovednej tabuli s písmenom *Ô* predstavíme rodinku písmena *Ô: veľké* *tlačené Ô, malé tlačené ô, veľké písané Ô, malé písané ô*.  Spoločne so žiakmi opakujeme názvy písmen. Rodinku písmena *Ô* žiaci môžu predstaviť aj HUPSOVI.  Po pomenovaní písmen na nápovednej tabuli si žiaci otvoria šlabikár na strane 56, pomenujú nápovedný obrázok a prečítajú všetky tvary písmena *Ô* pod ním.  Žiakov sa môžeme spýtať, či vedia, prečo sú pri hláske *Ô* iba obrázky v prostrednom riadku. Žiaci by mali povedať, že v slovenčine nie sú slová, ktoré majú hlásku *Ô* na začiatku ani na konci. Žiaci pomenujú obrázky.  Pri riešení úlohy môžeme použiť *MMD/Nácvičné obdobie/písmeno Ô/Vyvodzovacie obrázky.*  Dôvodom zaradenia didaktickej hry je precvičiť fonematické uvedomovanie novej hlásky v slovách. Žiaci sa postavia vedľa lavíc. Hovoríme slová, v ktorých je alebo nie je hláska *Ô*. Žiaci spravia drep, ak v slove počuli *Ô,* a vyskočia, ak v slove *Ô* nepočuli. Môžeme použiť slová:  *chôdza, kôra, koník, kôň, môžeme, vôkol, voda, ponožky, kôš, košík, hora, hôrka, škola, škôlka, pôvabný, dôkladný, dokončiť, rôzne, rodina, môj, moje...* |
| 4. fixačná časť | * Motivačný text *Ako si HUPS zlomil nôžku*   + čítanie príbehu   + rozhovor o prečítanom texte | 10´ | So žiakmi sa presunieme do zadnej časti triedy (mimo lavíc).  Spoločne prečítame text o tom, ako HUPS znova robil niečo, čo nie je úplne správne. Na svoje správanie doplatil on sám.  V krátkom riadenom rozhovore sa spýtame žiakov, či sa aj im niekedy stala nehoda len preto, že boli nepozorní, prípadne ľahostajní. Text prečítame so žiakmi opakovane, spoločne vysvetlíme zvýraznené slovné spojenie.  Vysvetlenie významu zvýrazneného slovného spojenia nájdeme v HUPSOVOM slovníku na MMD: *MMD/Nácvičné obdobie/písmeno Ô/HUPSOV SLOVNÍK/str. 56 Ako si HUPS zlomil nôžku.* |
|  | **1. hodina, časť PÍSANIE** |  |  |
| 1. expozičná časť | * Písanie, 6. zošit, strana 24   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *Ô* v záložkách pod sebou. Žiaci prečítajú všetky tvary písmena *Ô* a povedia, ktoré písmená sa budú učiť písať (sú vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *Ô* a malého písaného *ô*, *MMD/Nácvičné obdobie/písmeno Ô/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *Ô* a malého písaného *ô* vystretou rukou vo vzduchu spolu s animáciou. Upozorníme ich na tvar vokáňa. Žiaci nacvičujú písanie písaných tvarov písmen *Ô, ô* v cvičnom zošite. |
| 2. fixačná časť | * Písanie, 6. zošit, strana 24, nácvik písania veľkého tvaru písmena      * + precvičovanie grafickej podoby písmena      * Písanie, 6. zošit, strana 24   + písanie tvarov písmen *Ô, ô* | 12´ | Keď žiaci zvládli tvar písmen *Ô, ô* v cvičnom zošite, pokračujú v predpisovom zošite. Najskôr môžu obtiahnuť tvar veľkého písaného *Ô* a malého písaného *ô,* ktoré sú doplnené šípkami s číslami vyjadrujúcimi postupnosť pri písaní. Žiaci opíšu postup*,* potomobťahujú tvar písmen rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *ô*. Cieľom tejto úlohy je utvrdiť si správnu grafickú podobu písmena. Žiakov priebežne kontrolujeme.  Žiaci obtiahnu zväčšený tvar písmen *Ô, ô* v prvom riadku, môžu písať perom. Upozorníme ich na šípky a bodky – správny smer a rozstupy písmen pri písaní.  Pri sebahodnotení sa žiaci môžu zamerať na správny tvar vokáňa v písmenách *Ô, ô.* Môžu zakrúžkovať ľubovoľnou farbičkou v každom riadku jedno slovo, ktoré sa im najviac vydarilo. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *Ô.* Môžu zopakovať niektoré slová s novou hláskou. Pochválime ich za prácu na hodine. |
|  | **2. hodina** |  |  |
| 1. expozičná časť | * Šlabikár, strana 56, úloha   + opis obrázkov   + vymyslenie iného príbehu podľa obrázkov   + rozdelenie textu na dve logické časti * Šlabikár, strana 56   + čítanie slov s novým písmenom | 15´ | Žiaci znova prečítajú text o HUPSOVI. Spýtame sa ich, ako HUPS spadol. Žiaci prerozprávajú prvú časť motivačného textu. Potom sa ich môžeme spýtať, kedy sa odohrala druhá časť príbehu. (Riešenie: *HUPS už spadol, je na zemi a rozmýšľa, či má niečo zlomené.*) HUPS môže povedať žiakom, že ho vtedy nôžka veľmi bolela, ale nevedel, čo má robiť. Poprosí prvákov, aby mu poradili, ako sa treba zachovať v takej situácii. V krátkom riadenom rozhovore žiaci povedia svoje názory. Potom opíšu HUPSA na obrázkoch a povedia iný príbeh, ktorý sa mu mohol stať.  Žiaci najskôr spoločne prečítajú každý stĺpec rovnomerným pomalším a plynulým tempom. Potom čítajú slová tak, že čítajú stĺpce súvisle ako vlnovku (každý druhý stĺpec začnú čítať zospodu, aby nadviazali na posledné slovo predchádzajúceho stĺpca). Dôležité je, aby mali žiaci rovnaké tempo čítania a „nestratili“ sa v texte.  Pri opakovanom čítaní môžu čítať slová po riadkoch, každý rad jeden riadok.  Pri riešení úlohy môžeme použiť *MMD/Nácvičné obdobie/písmeno Ô/Práca so šlabikárom/str. 56, NOVÉ SLOVÁ.* |
| 2. fixačná časť | * Didaktická hra *Paličky pomocníčky* * Písanie, 6. zošit, strana 11        * Didaktická hra *Vety spia* | 28´ | Opis didaktickej hry je v metodických komentároch. Dôvodom jej zaradenia je precvičiť delenie slov s dvojhláskou *ô* na slabiky.  Žiaci si navzájom môžu určiť slová, ktoré budú deliť na slabiky. Rozdelené slová nahlas prečítajú.    Skôr než žiaci začnú nacvičovať písanie slov, povedia ich nahlas, rozložia na hlásky a povedia počet hlások v slove. Prácu žiakov priebežne kontrolujeme, hodnotíme a chválime ich za pokrok.  Po napísaní horného bloku riadkov na strane prerušíme písanie.  Žiaci vyfarbia ľubovoľnou farbou plôšku, ktorá predeľuje stranu.  Môžu nahlas prečítať slová, ktoré napísali.  Dolnú časť strany môžeme zadať ako domácu úlohu.  Dôvodom zaradenia didaktickej hry je precvičiť skladanie a čítanie viet.  Pripravíme si vety, ktoré napíšeme po jednotlivých slovách na kartičky. Každá veta by mala byť napísaná inou farbou alebo iným typom písma. Kartičky rozdáme žiakom (každý má aspoň jednu kartičku). Najskôr všetci prečítajú svoje slová. Potom si ľahnú na lavicu, akoby spali. Učiteľ povie: *Zobudí sa a pred tabuľu príde veta...* Povie niektorú z viet, ktoré napísal po slovách na kartičky. Žiaci, ktorí majú slová z danej vety, sa postavia a pred tabuľou sa zoradia tak, aby veta bola správne zložená. Ostatní žiaci potom vetu prečítajú. Môžeme použiť vety: *Na stole je kôpka bôbu. Starý vôl je priviazaný o kôl. Môžem ísť do škôlky? Na oblôčik padla kvapôčka. Kôň pôvabne beží po lúke. Vôkol nás je hôrka. Mám chuť na kôprovú polievku. Cítim rôzne vône...* |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Ô, ô***  Písanie – **veľké písané *Ô,* malé písané *ô*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *Ô, ô*  a.2) Čítaťslová a vety vytvorené z daných písmen  a.3) Čítať s porozumením  c.1) Reprodukovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *Ô, ô*  b.2) Písať správne slová a vety vytvorené z daných písmen |
| afektívny | c.3) Rozprávať o zásadách nerizikového správania |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 6. zošit, maňuška HUPSA, vety na kartičkách napísané po jednotlivých slovách, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom plynulým tempom *(1. úroveň – zapamätanie)* 2. priradiť k slovám vysvetlenie ich významu *(2. úroveň – porozumenie)* 3. tvoriť vety podľa zadania *(3. úroveň – aplikácia)* 4. vyhľadať informáciu priamo uvedenú v texte *(2. úroveň – porozumenie)* 5. písať správne tlačené tvary *Ô, ô (1. úroveň – zapamätanie)* 6. rozprávať o zásadách nerizikového správania *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Didaktická hra *Detektív* * Šlabikár, strana 57, úloha 1   + čítanie slov s rovnakým slovotvorným základom      * Šlabikár, strana 57, úloha 2   + vysvetlenie významu slov | 25´ | Dôvodom zaradenia didaktickej hry je precvičiť porozumenie obsahu jednotlivých viet a orientáciu v texte. Žiakom najskôr rozdáme kartičky s vetami napísanými po jednotlivých slovách z predchádzajúcej hodiny (*Na stole je kôpka bôbu. Starý vôl je priviazaný o kôl. Môžem ísť do škôlky? Na oblôčik padla kvapôčka. Kôň pôvabne beží po lúke. Vôkol nás je hôrka. Mám chuť na kôprovú polievku. Cítim rôzne vône.*). Na magnetickej tabuli alebo na zemi z nich najskôr zložia vety. Tie všetci spoločne skontrolujú a prečítajú. Potom sa žiakov spýtame: *Kto z vás je dobrý detektív a prečíta vetu, z ktorej sa dozvieme... (*napr. *ako beží kôň po lúke)?* Žiaci hľadajú v danom texte správnu vetu. „Detektív“ povie ostatným spolužiakom, v ktorom riadku textu sa daná veta nachádza, a všetci spoločne vetu prečítajú.  Žiaci čítajú slová v stĺpcoch spoločne plynulým tempom. Potom sa ich spýtame, či si všimli, že slová v každom stĺpci majú niečo spoločné. Žiaci by mali prísť na to, že sú to slová, ktoré spolu súvisia. Potom zakrúžkujú písmeno *ô* v slovách.  Pri riešení úlohy môžeme použiť *MMD/Nácvičné obdobie/písmeno Ô/Práca so šlabikárom/str. 57, úloha 1.*  HUPS môže povedať žiakom, že sa mu páči nové písmeno *ô*, pretože má zaujímavú striešku nad sebou. Nepozná však niektoré slová, v ktorých nové písmeno je. Chce sa ich naučiť, nie je lenivý, ale potrebuje pomoc prvákov. Prosí ich, aby mu pomohli priradiť k slovám ich významy.  Žiaci najskôr postupne prečítajú všetky slová a všetky vysvetlenia. Potom čítajú jednotlivé slová a priraďujú významy – vyfarbujú ich rovnakou farbou. Po vypracovaní úlohy žiaci spoločne prečítajú priradené slová a ich významy.  Pri riešení úlohy môžeme použiť *MMD/Nácvičné obdobie/písmeno Ô/Práca so šlabikárom/str. 57, úloha 2.* |
| 3. fixačná časť | * Didaktická hra *Kráčajúce slabiky* * Šlabikár, strana 57, úloha 3   + čítanie krátkeho textu   + vyhľadanie informácie priamo určenej v texte      * Šlabikár, strana 57, písanie tlačených písmen      * Didaktická hra *Hádaj hádanku* | 25´ | Opis didaktickej hry je v metodických komentároch. Dôvodom jej zaradenia je precvičiť delenie slov s dvojhláskou *ô* na slabiky. Nezabúdame na určenie smeru kráčania žiakov. Použijeme najmä slová, s ktorými budú neskôr pracovať v pracovnom zošite (napríklad: *stolík, stôl, vozík, kôl, kolík, vojak, nôž, nožík, drôt, závoj, voda, kôš, košík, volant, voňavka, pôda*).  Žiaci povedia HUPSOVI, aby dobre počúval, lebo to sú rady pre neho, ako má predchádzať pádom. Text čítajú najskôr spoločne plynulým tempom. Potom čítajú individuálne po jednej vete. Pri čítaní kladieme dôraz na správnu výslovnosť hlásky *Ô.*  Po opakovanom prečítaní textu vypracujú úlohu za textom – opíšu obrázok a vyhľadajú v texte vetu, ktorá ho opisuje (riešenie: 1).  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno Ô/Pracovný list písmeno Ô, Pracovný list písmeno ô.*  Pri riešení úlohy môžeme použiť *MMD/Nácvičné obdobie/písmeno Ô/Práca so šlabikárom/tlačené ô, Ô.*  Keď žiaci dopíšu tvary tlačených písmen, samostatne riešiaHUPSOVU úlohu.  Po skončení práce niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu.  Dôvodom zaradenia didaktickej hry je opakovanie významu nových slov a rozširovanie slovnej zásoby. Žiakom dávame hádanky – hovoríme významy slov zo šlabikára. Napríklad: *Krájame ním chlieb*. Odpoveď: *nôž*... Môžeme použiť aj slová a ich významy zo strany 51 v šlabikári. |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci môžu povedať, čo sa im na hodine páčilo, čo nové sa dozvedeli. Pochválime ich za prácu. |
|  | **2. hodina** |  |  |
| 1. expozičná časť | * Pracovný zošit, strana 46, čítanie o zvieratách      * Pracovný zošit, strana 46, úloha 1   + doplnenie písmen do slov   + priradenie slov k obrázkom | 10´ | Žiaci pomenujú všetky tvary písmena *Ô* a prečítajú názov zvieraťa, o ktorom sa dozvedia z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom môžeme spoločne prečítať informáciu o *koňovi*.  HUPS môže povedať žiakom, že je zvedavý, aké slová vzniknú, keď prváci správne doplnia do modrých štvorčekov písmeno *ô* alebo slabiku *vo.* Žiaci môžu postupovať tak, že do každého slova ústne doplnia najskôr *ô*, potom *vo*. Precvičia si tak správnu výslovnosť slov a budú vedieť správne doplniť slová. Pripomenieme im, že s týmito slovami už pracovali na predchádzajúcej hodine pri hre *Kráčajúce slabiky*.  Po doplnení písmen do slov žiaci priradia slová k obrázkom.  Pri riešení úloh môžeme využiť vzorové riešenia úloh z pracovného zošita, ktoré sú na stránke http://www.aitec.sk/materialy-lipka. |
| 2. fixačná časť | * Pracovný zošit, strana 46, úloha 2   + vysvetlenie významu slov      * Didaktická hra *Nájdi dvojicu* * Pracovný zošit, strana 46, úloha 3   + prepis hádanky      * Pracovný zošit, strana 46, úloha 4 | 33´ | Podobnú úlohu žiaci riešili na predchádzajúcej hodine. Žiaci najskôr postupne prečítajú všetky slová a všetky vysvetlenia. Potom čítajú jednotlivé slová a priraďujú významy – vyfarbujú ich rovnakou farbou. Po vypracovaní úlohy žiaci spoločne prečítajú priradené slová a ich významy.  Dôvodom zaradenia didaktickej hry je tvorenie dvojíc slov, ktoré sa k sebe najviac hodia, a opakovanie čítania slov. Na tabuľu napíšeme dva stĺpce slov, ktoré sa k sebe najviac hodia (slová sú vybrané tak, aby spolu súviseli, tvorili logickú dvojicu). Žiaci slová najskôr prečítajú. Potom postupne chodia k tabuli priraďovať čiarou správne dvojice slov. Vytvorené dvojice slov potom žiaci spoločne prečítajú. Môžeme použiť dvojice: *nôž – nožík, kôl – kolík, oblok – oblôčik, guľa – guľôčka, hora – hôrka, stôl – stolík, drôt – drôtik, kôš – košík...*  Žiakov môžeme rozdeliť na dve skupiny.  **Prvá** skupina rieši samostatne úlohy 3 a 4. Žiakom vysvetlíme zadanie, upozorníme ich, že pri prepise hádanky nenapíšu na konci otázku (vetu s otáznikom), ale odpoveď (slovo *stôl*).  **Druhá skupina** číta spolu s učiteľom text z textovej prílohy na nácvik techniky čítania na strane 11 (je umiestnená v strede šlabikára). Pracujeme podľa individuálnych potrieb žiakov.  Prácu skupín po dohodnutom časovom úseku vymeníme.  Samostatnú prácu žiakov spoločne skontrolujeme.  Pri sebahodnotení sa žiaci môžu zamerať na krasopisný a bezchybný prepis hádanky v tretej úlohe. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Najviac vyzdvihneme ich samostatnosť pri riešení úloh. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Ä, ä***  Písanie – **veľké písané *Ä,* malé písané *ä*** | |
| **Prierezové témy** | Environmentálna výchova | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *Ä* v reči  a.2) Určiť hlásku *ä* vo vnútri slova  b.1) Čítať všetky tvary písmen *Ä, ä*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *Ä, ä*  c.2) Písať správne slabiky, slová a vety vytvorené z daných písmen |
| afektívny | d.4) Rozprávať o starostlivosti o rastliny |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 6. zošit, maňuška HUPSA, kartičky so slovami, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *Ä* v reči *(1. úroveň – zapamätanie)* 2. sluchovo určiťpozíciu hlásky *ä* vo vnútri slova *(2. úroveň – porozumenie)* 3. určiť grafickú podobu tvarov písmen *Ä, ä (1. úroveň – zapamätanie)* 4. čítať všetky tvary písmena *Ä (1. úroveň – zapamätanie)* 5. čítať plynule slová a vety s novým písmenom *(1. úroveň – zapamätanie)* 6. tvoriť vety podľa zadania *(3. úroveň – aplikácia)* 7. vyhľadať informácie priamo uvedené v texte *(2. úroveň – porozumenie)* 8. písať správne veľké písané *Ä,* malé písané *ä (1. úroveň – zapamätanie)* 9. rozprávať o starostlivosti o rastliny *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že raz našiel v knižnici knihu o rastlinách. Najskôr si pozrel všetky obrázky, ale nechcelo sa mu čítať o rastlinách. Chcel si vyskúšať pestovanie nejakej rastlinky. Ako to celé dopadlo, si prváci prečítajú v príbehu v šlabikári. Najskôr sa však naučia poznať a čítať rodinku nového písmena, ktoré je v slove *mäta.* Žiaci určia písmeno (povieme ho veľmi výrazne). |
| 3. expozičná časť | * Vyvodenie tvarov písmena *Ä* na nápovednej tabuli      * Šlabikár, strana 58, vyvodenie všetkých tvarov písmena *Ä*      * Šlabikár, strana 58   + práca s vyvodzovacími obrázkami      * Didaktická hra *Bystré ušká* | 8´ | Žiakom ukážeme nápovednú tabuľu s písmenom *Ä*. Vysvetlíme im, že hoci sa toto písmeno podobá na *A*, vyslovuje sa inak. Vyslovujeme ho tak, že ústa otvoríme ako pri *A* a vyslovíme *E*. V slovenčine nie je slovo, ktoré sa začína hláskou *Ä* a dá sa znázorniť obrázkom, preto nemáme žiadny nápovedný obrázok.  Na nápovednej tabuli s písmenom *Ä* predstavíme rodinku písmena *Ä: veľké* *tlačené Ä, malé tlačené ä, veľké písané Ä, malé písané ä*.  Spoločne so žiakmi opakujeme názvy písmen. Rodinku písmena *Ä* žiaci môžu predstaviť aj HUPSOVI.  Po pomenovaní písmen na nápovednej tabuli si žiaci otvoria šlabikár na strane 58 a prečítajú všetky tvary písmena *Ä*.  Žiakov sa môžeme spýtať, či vedia, prečo sú pri hláske *Ä* iba obrázky v prostrednom riadku. Žiaci by mali povedať, že v slovenčine nie sú slová, ktoré majú hlásku *Ä* na začiatku alebo na konci. Žiaci pomenujú obrázky.  Pri riešení úlohy môžeme použiť *MMD/Nácvičné obdobie/písmeno Ä/Vyvodzovacie obrázky.*  Dôvodom zaradenia didaktickej hry je precvičiť fonematické uvedomovanie novej hlásky v slovách. Žiaci si položia ruky na lavicu a počúvajú slová, ktoré hovorí učiteľ. Ak povie slovo, v ktorom sa nachádza hláska *ä*, zdvihnú ruku (lakeť zostáva položený na lavici). Ak povie slovo, v ktorom sa nenachádza hláska *ä*, ruku majú položenú na lavici. Na záver hry učiteľ pochváli žiakov za to, že majú bystré ušká a správne pracovali. Môžeme použiť slová s hláskou *ä*: *mäso, mäsiar, päť, pamäť, päta, päsť, bábätko, smädný, zvädnúť, žriebä, najmä, mäkčeň, mäkký, väčší, naspäť...* |
| 4. fixačná časť | * Motivačný text *HUPS pestuje mätu*   + čítanie príbehu   + rozhovor o prečítanom texte | 10´ | So žiakmi sa presunieme do zadnej časti triedy (mimo lavíc).  Spoločne prečítame text o tom, ako HUPS pestoval mätu, z ktorej si chcel variť liečivý čaj. Správne ju zasadil, no bol však netrpezlivý, chcel jej rast urýchliť polievaním a mäta zvädla. V krátkom riadenom rozhovore sa spýtame žiakov, či vedia, ako sa treba starať o rastliny a akú chybu spravil HUPS.  Text prečítame so žiakmi opakovane, kladieme dôraz na plynulosť a správnu intonáciu viet. |
|  | **1. hodina, časť PÍSANIE** |  |  |
| 1. expozičná časť | * Písanie, 6. zošit, strana 26   + rozcvičenie rúk   + ukážka správneho tvaru písmena a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *Ä* v záložkách pod sebou. Žiaci prečítajú všetky tvary písmena *Ä* a povedia, ktoré písmená sa budú učiť písať (sú vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *Ä* a malého písaného *ä*, *MMD/Nácvičné obdobie/písmeno Ä/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *Ä* a malého písaného *ä* vystretou rukou vo vzduchu spolu s animáciou. Žiaci nacvičujú písanie písaných tvarov písmen *Ä, ä* v cvičnom zošite. |
| 2. fixačná časť | * Písanie, 6. zošit, strana 26, nácvik písania veľkého tvaru písmena      * + precvičovanie grafickej podoby písmena      * Písanie, 6. zošit, strana 26   + písanie tvarov písmena *ä* | 12´ | Keď žiaci zvládli tvar písmen *Ä, ä* v cvičnom zošite, pokračujú v predpisovom zošite. Najskôr môžu obtiahnuť tvar veľkého písaného *Ä* a malého písaného *ä,* ktoré sú doplnené šípkami s číslami vyjadrujúcimi postupnosť pri písaní. Žiaci opíšu postup*,* potomobťahujú tvar písmen rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *ä*. Cieľom tejto úlohy je utvrdiť si správnu grafickú podobu písmena. Žiakov priebežne kontrolujeme.  Žiaci obtiahnu zväčšený tvar písmena *ä* v prvom riadku, môžu písať perom. Upozorníme ich na šípky a bodky – správny smer a rozstupy písmen pri písaní.  Pri sebahodnotení sa žiaci môžu zamerať na správne písanie bodiek v písmene *ä.* Môžu zakrúžkovať ľubovoľnou farbičkou v každom riadku jedno slovo, ktoré sa im najviac vydarilo. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *Ä.* Môžu zopakovať niektoré slová s novou hláskou. Pochválime ich za prácu na hodine. |
|  | **2. hodina, časť ČÍTANIE** |  |  |
| 1. expozičná a fixačná časť | * Šlabikár, strana 58, úloha   + prerozprávanie príbehu   + vyhľadanie informácií priamo uvedených v texte * Didaktická hra *Drep – skok* * Šlabikár, strana 58   + čítanie slov s novým písmenom | 25´ | Žiaci znova prečítajú text o HUPSOVI. Spýtame sa ich, ako HUPS zasadil mätu. Žiaci prerozprávajú časť motivačného textu. Potom sa ich môžeme spýtať, ako sa HUPS o mätu staral. HUPS môže povedať žiakom, že veľmi chcel, aby mäta rástla rýchlejšie, preto ju veľa polieval a ona zvädla. Poprosí prvákov, aby mu poradili, ako sa má starať o rastlinky v črepníku. V krátkom riadenom rozhovore žiaci povedia svoje názory, poradia HUPSOVI. Potom očíslujú obrázky.  Opis hry je v metodických komentároch. Dôvodom jej zaradenia je precvičiť si pamäť a identifikovať slová z textu. Žiaci sa postavia vedľa lavíc. Hovoríme slová, ktoré boli alebo neboli v prečítanom texte. Žiaci spravia drep, ak slovo bolo v texte, a vyskočia, ak slovo v texte nebolo.  Žiaci najskôr spoločne prečítajú každý stĺpec rovnomerným pomalším a plynulým tempom. Potom môžu čítať jedno slovo nahlas, druhé potichu. Pri opakovanom čítaní môžu čítať slová po riadkoch, každý rad jeden riadok.  Pri riešení úlohy môžeme použiť *MMD/Nácvičné obdobie/písmeno Ä/Práca so šlabikárom/str. 58, NOVÉ SLOVÁ.* |
|  | **2. hodina, časť PÍSANIE** |  |  |
| 1. fixačná časť | * Písanie, 6. zošit, strana 27      * Didaktická hra *Nájdi dvojicu* * Písanie, 6. zošit, strana 27 | 23´ | Skôr než žiaci začnú nacvičovať písanie slov, povedia ich nahlas, rozložia na hlásky a povedia počet hlások v slove. Prácu žiakov priebežne kontrolujeme, hodnotíme a chválime ich za pokrok.  Po napísaní horného bloku riadkov na strane prerušíme písanie kvôli zmene činnosti. Žiaci vyfarbia ľubovoľnou farbou plôšku, ktorá predeľuje stranu. Môžu nahlas prečítať slová, ktoré napísali.  Opis didaktickej hry je v metodických komentároch. Dôvodom jej zaradenia je tvorenie dvojíc slov, ktoré sa k sebe najviac hodia, a opakovanie čítania slov. Môžeme použiť dvojice slov: *naspamäť – báseň,*  *zvädnúť – kvety, opätok – topánka, bábätko – mamička, napätie – elektrina, žriebä – kobyla, päsť – ruka, väzenie – väzeň, mäkčeň – písmeno, mäta – rastlina, pätnásť – číslo...*  Žiaci pracujú rovnako ako pri písaní slov v hornej časti strany.  Pri sebahodnotení sa môžu zamerať na správnu výšku písmen v slovách. |
| 2. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Pochválime ich za samostatnú prácu pri písaní. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Ä, ä***  Písanie – **veľké písané *Ä,* malé písané *ä*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Etická výchova | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *Ä, ä*  a.2) Čítaťslová a vety vytvorené z daných písmen  a.3) Čítať s porozumením  c.1) Reprodukovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *Ä, ä*  b.2) Písať správne slová a vety vytvorené z daných písmen |
| afektívny | c.3) Rozprávať o dôležitosti učenia |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 6. zošit, maňuška HUPSA, vety na kartičkách napísané po jednotlivých slovách, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom plynulým tempom *(1. úroveň – zapamätanie)* 2. priradiť správne slová k obrázkom *(2. úroveň – porozumenie)* 3. tvoriť vety podľa zadania *(3. úroveň – aplikácia)* 4. vyznačiť rovnaké časti slov v príbuzných slovách *(2. úroveň – porozumenie)* 5. písať správne tlačené tvary *Ä, ä (1. úroveň – zapamätanie)* 6. rozprávať o dôležitosti učenia *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, strana xxx.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Didaktická hra *Vety spia* * Šlabikár, strana 59, úloha 1   + priradenie slov k obrázkom      * Šlabikár, strana 59, úloha 2 | 20´ | Dôvodom zaradenia didaktickej hry je precvičiť skladanie a čítanie viet.  Pripravíme vety, ktoré napíšeme po jednotlivých slovách na kartičky. Každá veta by mala byť napísaná inou farbou alebo iným typom písma. Kartičky rozdáme žiakom (každý má aspoň jednu kartičku). Najskôr všetci prečítajú svoje slová. Potom si ľahnú na lavicu, akoby spali. Povieme: *Zobudí sa a pred tabuľu príde veta...* Povieme niektorú z viet, ktoré sú napísané na kartičkách. Žiaci, ktorí majú slová z danej vety, sa postavia a pred tabuľou sa zoradia tak, aby veta bola správne zložená. Ostatní žiaci potom vetu prečítajú.Môžeme použiť vety: *Obedujeme mäso a šalát. Budeš si to pamätať? Kedy sa vrátime naspäť? Malé bábätko často plače. Žofka má deväť rokov. Kamil je veľmi smädný. Želka číta najmä rozprávky. Jožkovi chutí mäkký chlieb...*    HUPS môže vysvetliť žiakom zadanie úloh 1 a 2, ktoré budú riešiť samostatne. Potom ich rozdelíme na dve skupiny.  **Prvá skupina** samostatne rieši úlohy 1 a 2.  **Druhá skupina** dopĺňa slová do viet napísaných na tabuli (hra *Stratené slová*). Každý žiak doplní jednu vetu. Po doplnení slova do vety si sadne a začne riešiť úlohy v šlabikári.  Žiaci z prvej skupiny, keď doriešia úlohy v šlabikári, prídu k tabuli a skontrolujú vety (každý jednu). Týmto spôsobom budú všetci žiaci samostatne riešiť úlohy zo šlabikára i pracovať s vetami na tabuli.  Na tabuľu napíšeme vety, v ktorých budú namiesto niektorých slov vodorovné čiary. Chýbajúce slová budú napísané v samostatnom stĺpci vedľa viet, ale v rozhádzanom poradí. Úlohou žiakov je postupne prečítať a doplniť neúplné vety. Žiaci musia rozhodnúť, ktoré slovo patrí do vety, a dopísať ho do nej. Môžeme použiť vety (slová v zátvorkách sú slová, ktoré vo vetách chýbajú, a sú napísané v rozhádzanom poradí v stĺpci vedľa viet):  *Ťava nebýva (smädná). Chutí mi (mätový) čaj. Michal zovrel (päsť). Kvety bez vody rýchlo (zvädnú). Na trhovisku bol (zmätok). Naše (bábätko) má už deväť mesiacov. Opäť máme (päť) mačiatok. Malé (žriebä) veselo beží po lúke...*  Pri riešení úlohy môžeme použiť *MMD/Nácvičné obdobie/písmeno Ä/Práca so šlabikárom/str. 59, úloha 1.*  Pri riešení úlohy môžeme použiť *MMD/Nácvičné obdobie/písmeno Ä/Práca so šlabikárom/str. 59, úloha 2.* |
| 3. fixačná časť | * Šlabikár, strana 59, úloha 3   + čítanie krátkeho textu      * Šlabikár, strana 59, písanie tlačených písmen      * Interaktívna hra *Hádaj, na čo myslím* | 20´ | HUPS môže povedať žiakom, že sa chce naučiť naspamäť báseň, ale sa mu to nedarí. Potrebuje pomoc prvákov. Žiaci čítajú text najskôr spoločne plynulým tempom. Pri čítaní kladieme dôraz na správnu výslovnosť hlásky *Ä.* Po prečítaní básne v krátkom riadenom rozhovore vysvetlíme žiakom, že pravopis slov so samohláskou *ä* sa musia naučiť naspamäť. Pripomenieme, že toto učivo sa budú učiť až v druhom ročníku. Tak ako pre žiakov, aj pre HUPSA je takéto učenie náročné. HUPS sa však neučí pravopis slov, ale báseň *Mäkčeň*, ktorú napísala Gabriela Futová. Žiakov upozorníme na to, že Gabriela Futová je autorkou všetkých textov o HUPSOVI. Odporúčame ukázať žiakom, kde je to v šlabikári uvedené (v tiráži na obálke šlabikára). Žiaci sa pokúsia vysvetliť, prečo je mäkčeň vo väzení a kto ho tam zavrel.  Časť básne môžu prepísať do zošita.  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno Ä/Pracovný list písmeno Ä, Pracovný list písmeno ä.*  Pri riešení úlohy môžeme použiť *MMD/Nácvičné obdobie/písmeno Ä/Práca so šlabikárom/tlačené ä, Ä.*  Keď žiaci dopíšu tvary tlačených písmen, samostatne riešiaHUPSOVU úlohu.  Po skončení práce skupín niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu.  Dôvodom zaradenia interaktívnej hry je rozširovanie slovnej zásoby a logického uvažovania. Pracujeme s hádankami na multimediálnom disku *MMD/Nácvičné obdobie/písmeno Ä/Interaktívne hry/Hádaj, na čo myslím.* |
| 4. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci môžu povedať, čo sa im na hodine páčilo, čo nové sa dozvedeli. Pochválime ich za prácu. |
|  | **2. hodina** |  |  |
| 1. expozičná časť | * Pracovný zošit, strana 47, čítanie o zvieratách      * Pracovný zošit, strana 47, úloha 1   + riešenie dvojsmerovky   + priradenie slov k obrázkom | 15´ | So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *Ä* a prečítajú názov zvieraťa, o ktorom sa dozvedia z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom môžeme spoločne prečítať informáciu o *holúbätku*.  HUPS môže povedať žiakom, že je zvedavý, či vyriešia dvojsmerovku v pracovnom zošite. Mali by v nej nájsť 11 slov s písmenom *Ä*.  Po napísaní slov žiaci priradia obrázky k správnym slovám (čiarou spoja niektoré slová napísané na linajkách s obrázkami: *žriebä, päť, obväz, väzeň, deväť*).  Pri riešení úloh môžeme využiť vzorové riešenia úloh z pracovného zošita, ktoré sú na stránke http://www.aitec.sk/materialy-lipka. |
| 2. fixačná časť | * Pracovný zošit, strana 47, úloha 2   + vyznačenie rovnakých častí slov v príbuzných slovách      * Didaktická hra *Povedz vetu* * Pracovný zošit, strana 47, úloha 3   + doplnenie slova do vety      * Pracovný zošit, strana 47, úloha 4 | 28´ | Podobnú úlohu už žiaci riešili niekoľkokrát v šlabikári. Najskôr postupne prečítajú všetky slová, potom povedia rovnakú časť slov v jednotlivých skupinkách príbuzných slov. Časti slov vyznačia samostatne.  Dôvodom zaradenia didaktickej hry je precvičiť tvorenie viet s daným slovom a zmena činnosti. Žiaci si sadnú do kruhu. Ten, ktorý začína, má v ruke malú loptičku. Povie slovo s hláskou *Ä* a hodí loptičku spolužiakovi/spolužiačke v kruhu. Ten/tá slovo zopakuje a použije ho vo vete. Učiteľ môže určiť vopred počet slov vo vete. Žiak, ktorý povedal vetu, vymyslí ďalšie slovo s hláskou *Ä* a hodí loptičku spolužiakovi/spolužiačke v kruhu. Hra pokračuje, až kým sa nevystriedajú všetci žiaci alebo neuplynie časový limit určený na hru.  Žiakov môžeme rozdeliť na dve skupiny.  **Prvá** skupina rieši samostatne úlohy 3 a 4. Žiakom vysvetlíme zadanie a potom samostatne pracujú. Všetky slová, ktoré majú dopísať do úlohy, už poznajú z predchádzajúcej práce. Môžeme ich upozorniť, aby po doplnení slova nezabudli napísať bodku na konci vety.  **Druhá skupina** číta spolu s učiteľom text z textovej prílohy na nácvik techniky čítania na strane 12 (je umiestnená v strede šlabikára). Pracujeme podľa individuálnych potrieb žiakov.  Prácu skupín po dohodnutom časovom úseku vymeníme.  Samostatnú prácu žiakov spoločne skontrolujeme.  Pri sebahodnotení sa žiaci môžu zamerať na správne spojenie obrázkov so slovami v prvej úlohe. |
| 3. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Najviac vyzdvihneme ich samostatnosť pri riešení úloh. |